السلام عليكم. بسم الله والحمد لله والصلاة والسلام على رسول الله. في البخاري ومسلم عن ابي هريرة رضي الله عنه قال قال رسول الله صلى الله عليه وسلم كل سلامة من الناس عليه صدقة
كل يوم تطلع فيه الشمس تعدل بين الاثنين صدقة وتعين الرجل في دابته فتحمله عليها او ترفع له عليها متاعه صدقة والكلمة الطيبة صدقة وبكل خطوة تمشيها الى الصلاة صدقة
وتميط الاذى عن الطريق صدقة النبي عليه الصلاة والسلام يقول كل سلامة من الناس عليه صدقة كل يوم تطلع فيه الشمس. السلامة العلماء قالوا ان هي العظام في جسم الانسان او المفاصل
وفي رواية تانية النبي عليه الصلاة والسلام قال ان العدد المفاصل تلتمية وستين مفصل. ان الانسان عليه ان هو يتصدق عن المفاصل دي طب ليه يعني ليه اتصدق عن عن العضم والمفاصل بتاعة جسم الانسان
لان دي نعمة يعني تخيل كده لو لو الكوع ده ما فيش فيه مفصل هنا يعني ما فيش فيه حركة كده ودي بتلف كده الصواع دي فيها حركات تخيل كده يعني هتشرب ازاي ولا يعني هترد على التليفون ازاي؟ تخيل الحياة كده لو ما فيش مفاصل
تخيل كده الحركة بتاعة ايدك دي لو دي مش موجودة لو الصابع ده ما بيعملش كده. لو دي خلاص كده حاجة واحدة كده هتتعامل ازاي هتاكل وهتشرب وهتشيل حاجة ازاي وهتمسك حاجات دقيقة ازاي
فنعمة كبيرة جدا سبحان الله ان ربنا سبحانه وتعالى خلق لنا مفاصل فاي نعمة من ربنا سبحانه وتعالى تستوجب شكر وان كان هنا الشكر المقصود في الحديث الصدقة ده ده زيادة ده نافلة
والعلماء قالوا ان لو الانسان ادى ما عليه من الفرائض من الواجبات واجتنب النواهي الحرام ان هو كده ادى الشكر اللي عليه. لكن فيه شكر زيادة فدل النبي عليه الصلاة والسلام بيتكلم عنه. كل سلامة من الناس عليه صدقة. يعني انت عليك ان انت تتصدق عن كل مفصل من مفاصل الجسد
شكر لله سبحانه وتعالى على هذه النعمة فايه انواع الصدقات دي قال كل سلامة من الناس عليه صدقة كل يوم تطلع فيه الشمس. ده ايه حاجة يومية كده النبي عليه الصلاة والسلام قال
تعدل بين الاثنين صدقة يعني ايه تعدل بين الاثنين يعني بمعنى ان انت تصلح بين الناس. لقيت اتنين بينهم مشكلة ان انت تصلح بين الناس. طيب هو الاصلاح بين الناس ده حاجة
حاجة حلوة ثوابها كبير يعني النبي عليه الصلاة والسلام قال ان العمل ده يعني افضل من الصلاة والصدقة والصيام من التطوع في ده يعني قال الا قال للصحابة النبي عليه الصلاة والسلام الا ادلكم على ما هو خير من درجة الصيام والصلاة والصدقة
فقلنا نعم يا رسول الله قال اصلاح ذات البين اصلاح ذات البين يعني ان انت تصلح بين الناس احسن ان انت تصوم تطوع وان انت تصلي قيام ليل وان انت تتصدق صدقة نافلة
ان انت تصلح بين الناس. النبي عليه الصلاة والسلام قال فان فساد ذات البين هي الحالقة لا اقول تحليق الشعر ولكن تحلق الدين فمن اعظم الصدقات اللي انت تتصدق بها ان انت تصلح بين الناس. تشوف اتنين بينهم خلاف
وتصلح بين الناس تعدل بين الاثنين صدقة وتعين الرجل في دابته فتحمله عليها او ترفع له عليها متاعه صدقة. لقيت واحد يعني آآ ده كان مثلا موجود ايام زمان. ممكن ان واحد جاي يركب الجمل بتاعه مش قادر فانت ايه تساعده. او هو فيه حاجات تقيلة
فانت هتشيلها له هتحمل لحد حاجة انت راكب في طيارة ولا في القطر فلقيت ست كبيرة معها شنطة ومش قادرة تشيلها ترفعها مسلا تحطها فوق او وان هي تنزل بها فتساعدها
فان انت تعين الانسان الضعيف بقوتك دي صدقة وتعين الرجل في دابته فتحمله عليه. شيله كده وايه ترفعه عليها او ترفع له عليها متاعه صدقة فبتتصدق بقوتك على الناس دي صدقة كبيرة
فقال اول حاجة ان انت الصلح بين الناس او ان انت تتصدق بقوتك تعين الناس وتعين الرجل في دابته فتحمله عليها او ترفع له عليها متاعه صدقة والكلمة الطيبة صدقة
الكلمة الطيبة اما ان انت تتكلم بذكر الله وقراءة القرآن اول الكلمة الطيبة للناس من حسن الخلق الكلمة الطيبة ان الزوج يقول لزوجته كلمة طيبة. ان الزوجة تقول لزوجها كلمة طيبة. ان انت تقول لصديقك وتقول لاخوك وتقول لصاحبك وتكلم اهلك باحسن
الكلام والكلمة الطيبة صدقة قال وبكل خطوة تمشيها الى الصلاة صدقة سبحان الله! يعني كل خطوة وانت رايح تصلي انت بتتصدق كانك بتتصدق ده ثواب صدقة. احنا عارفين في الحديث ان ان خطوة ان خطوة من
من من الخطوتين واحدة بتايه بتكف بتحط سيئة والتانية بترفع درجة فالحديس ده النبي عليه الصلاة والسلام قال وبكل خطوة تمشيها الى الصلاة صدقة قال وتميط الاذى عن الطريق صدقة
ان انت لقيته بس في اذى هيأذي الناس في الطريق ازازة مكسورة ولا لقيت حاجة آآ حجر مثلا في الطريق في رواية او عزل حجرا اه او يعني في في حتى في حديث النبي عليه الصلاة والسلام قال ان رجلا وجد غصن شوك
تأخر فشكر الله له فغفر له. يعني واحد لقى بس غصن شوك كده في الطريق فقال ده هيأذي المسلمين فقال يشيله في جنبي يأخره كده عن عن طريق الناس فده يبقى كأنه تصدق
في رواية النبي عليه الصلاة والسلام قال ويجزئ من ذلك ركعتان يركعهما من الضحى ويجزئ من ذلك ركعتان يركعهما من الضحى فده فيه ثواب كبير لصلاة الضحى ان هي فيها كانك استعملت كل المفاصل في الصلاة
الشكر لله سبحانه وتعالى الحديس جميل جدا في فضل الصدقات وان الانسان يوسع المفهوم بتاعه عن الصدقة النبي عليه الصلاة والسلام بيعلمنا ان احنا كل يوم نشكر ربنا سبحانه وتعالى على النعمة دي على نعمة عظام البدن والمفاصل اللي احنا مش واخدين بالنا
منها يوميا نشكر دي باداء الفرائض وترك الحرام وبالصدقات النوافل. اما ان انت تصلح بين الناس او ان انت تعين الناس بقوتك. تحمل الرجل في دابته تعين الرجل في دابته فتحمله عليها او ترفع له عليها متاع الصدقة او بالكلمة الطيبة او ان انت تكف اذاك عن الناس تمسك عن الكلام اللي يؤذي
الناس الكلمة الطيبة صدقة وكل خطوة تمشيها الى الصلاة صدقة. وتميط الاذى عن الطريق. يعني بس مجرد ان انت تشيل حاجة من طريق الناس المسلمين دي تكون ليك صدقة الانسان يوميا يجتهد ان هو
يشكر ربنا سبحانه وتعالى على النعم دي. نسأل الله سبحانه وتعالى ان يجعلنا واياكم ممن يستمعون القول فيتبعون احسنه جزاكم الله خيرا والحمد لله رب العالمين